มาถึงอุดรฯใครๆเค้าก้อบอกต้องมาทานแหนมเนืองเจ้านี้ วันนี้เลยสบโอกาสมาทานซะที
เมนูมีหน้าเดียวค่ะ แบบหน้าคู่ เป็นอาหารเวียดนาม แหนมเนือง ตอนสั่งเห็นในรูปดูจานเล็ก เหมือนไม่พอจะทาน มาสามคนเลยสั่งซะเต็มโต๊ะที่ไหนได้ ตัวจริงเค้าใหญ่กว่ารูปในเมนูแยะ! 
สั่งแหนมเนืองชุดเล็ก หมู5 ไม้ ตามด้วยกระยอสด อันนี้เลิฟมากค่ะ ถึงจะเป็นผักล้วนแต่รสชาติดีสามโลกค่ะ นอกนั่นก็มีหมูทอด เหมือนทอดมันหมูเนื้อแน่นๆหน่อยอ่ะค่ะ สาวนตัวไม่ชอบแต่ถ้าคนชอบหมูยอน่าจะชอบค่ะ แล้วก็บั่นฮ่อย เป็นเหมือนหมูกรอบแต่ไม่กรอบค่ะ เป็นหมูสาใชั้นหน้าตาดูเหนียวๆแต่ไม่เหนียว นุ่มใช้ได้ค่ะ ทานกับน้ำจิ้มและเส้นหมี่ที่ให้มาในจานด้วยก็เข้ากันดีค่ะ ตามด้วยขนมจีนแกงไก่ ตอนเห็นถ้วยรู้สึกตกใจเพราะถ้วยโตเหมือนถ้วยบะหมีโตๆ ตัวขนมจีนราดมาพร้อมแกงไก่เลยค่ะ เหมือนก๋วยเตี๋ยวที่เส้นเป็นขนมจีนมากกว่า ส่วนรสชาติเฉยๆค่ะ จืด... ชืด ค่ะ 
ยังไงของดีของร้านก็คงไม่พ้นแหนมเนืองกับกระยอสดค่ะ ผักก็ล้างสะอาด สบายใจเวลาทาน น้ำจิ้มก็ดี 
ที่สำคัญราคาน่ารักค่ะ เบ็ดเสร็จหมดไป 444 บาทเลขสวยค่ะ ร้านสะอาดห้องน้ำสะอาดมีทั้งส่วนด้านนอก แต่อากาสร้อนมากเลยนั่งไม่ไหวค่ะ ส่วนด้านในเป็นห้องแอร์ก็ดีค่ะ คนเยอะแทบตลอดวันหลังบ่ายสองก็ยังเปิด ไม่เหมือนร้านอาหารในกรุงฯที่ปิดบ่าย ยังไงก็มาลองกันนะคะ